«TALABALIKKA BAG'ISHLOV» VA «KASBIY HAYOTGA YO'LLANMA»

«TALABALIKKA BAG'ISHLOV» VA «KASBIY HAYOTGA YO'LLANMA»
Hiirmatli 1-kurs talabalari, assalomu alaykun!
Sizlarni, ota-onalaringizni va yaqin qarindoshlaringiza: og'ir va mashaqqatli test-sinovlardan o'tib, yuqori balga ega bo'lib, Toshkent Tibbiyot Akademiyasi talabasi degan yuksak nomga erishganingiz bilan chin qalbimdan samimiy tabriklayman.
Siz ajoyib va mashaqqatli shifokorlik kasbini ongli ravishda va e'tiqodingizga ishonib tanlagansiz, ieb o'ylayman. Sizni g'aroyib shifokorlik kasbini va tibbiyot ilmini o'rganishdek buyuk maqsad va og`ir vazifalar kutadi. Siz bugundan boshlab tibbiyotning turli fanlarini o'zlashtirishga kirishar ekansiz, o'zingizni jangga kirgan zobitdek his etishingiz lozim. Odamzot paydo bo'lgandan beri dunyoda ikki kuch o'rtasida jang bo'laveradi. Bu kurash insonlarda uchraydigan minglab kasalliklar va ularga qarshi otlangan shifokorlar o'rtasidagi jangdir. Bu jangda golib bo'lish uchun bo'lajak shifokorlar, ya'ni Sizlar, nafaqat aytilgan minglab kasalliklar nomini, balki ularning yuz minglab belgilari (simptom va sindromlar)ni aniqlash va minglab davolash usullarini qo'llashingizga to'g'ri keladi.
Bularning hammasini bilish va o'zlashtirish uchun Sizga akademiyamizning kafedralari, klinikalari, domlalari yordamga shay bo'lib turishibdi. Sizdan faqat tinimsiz mutolaa, mehnat va jasorat talab qilinadi. Bugungi o'qishni ertaga qo'ymasligingiz kerak. Domlalaringiz topshiriqlarini o'z vaqtida bajarishingiz lozim. O'qigan darslik yoki monografiyalar, ilmiy yoki tibbiy-ommabop risolalar, domalalardan eshitganlaringiz yoki tungi navbatchilik paytida ko'rgan, kuzatgan kasallaringiz hamma-hammasi yodingizda saqlanib qolishi darkor yoki yon daftaringizdan o'rin olishi kerak. Qani cdi agar har biringizda shaxsiy kompyuter bo'lsa (o'sha kunlarga iloyo yetkazsin), nur ustiga a'lo nur bo'lar edi. Barcha eshitgan, o'qigan narsalaringizyoki axborotlaringizni kompyuterga joylab borsangiz, bebaho zarrin xazina egasi bo'lar edingiz.
Yaxshi shifokor bo'lish uchun yaxshi odam bo'lish kerak, deydi donolarimiz. Odamiylik xislatlarini, burchga sodiqlik o'gitlarini o'rgatadigan bioetika va deontologiya fani bo'lib Siz uning tamoyillarini yaxshi o'zlashtirib olishingiz, Buqrot, Maymonid va O'zbekiston shifokorining qasamyodlariga amal qilgan holda o'qish tartibingizni joriy qilishingiz va faqat yaxshi va a'lo baholar bilan akademiyamizni bitirishingiz shart. O'rtamiyonaga o'qigan talabaga oliygohimizda joy bo'lmasligi kerak.
Siz dunyoga mashhur Tashkent Tibbiyot Akademiyasi talabasi bo'ldingiz. Endi siz a'lo o'qishingiz, odamiy fazilatlaringiz, namunaviy xulqingiz bilan oliygohimizning obro'siga o'z hissangizni qo'shishingiz, mustaqil O'zbekistonimizning haqiqiy vatanparvari, komil insoni, ziyo taratuvchi fidoiy shifokori bo'lib yetishishingiz kerak. Bu muqaddas va sharafli yo'lni yorituvchi, ko'rsatuvchi yulduzlarimiz Buqrot va Ibn Sinolarning ruhlari madadkor hamda Alloh rahnamomiz bo'lsin!
Hurmatli yosh hamkasblarim!
Yetti yil mobaynida orziqib kutgan kun - jonajon Toshkent Davlat 2-Tibbiyot institutini muvaffaqiyatli tugatganingiz munosabati bilan Sizlarni, ota-onalaringizni, oila a'zolaringizni va yoru birodarlaringizni chin qalbimdan muborakbod etaman.
Bugun Sizlar Davlat imtihonlarini qoyilmaqom qilib topshirib, Mustaqil O'zbekiston Respublikasida «hakim» (do'xtir) degan yuksak unvonga ega bo'ldingiz va bu bilan Siz buyuk xalqimizga, istiqlol yo'liga kirgan Vatanimizga kelajagi Prezidentimiz ta'birlari bilan aytilgandek, yangi buyuk davlat qurilishiga va Sizlarga intizor bemorlarga xizmat qilishga tayyor ekanligingizni namoyish etdingiz.
Siz bu yildan boshlab shahar poliklinikalarida va qishloq shifokorlik punktlarida oilaviy (umum-amaliyot) shifokorlik Iavozimida ishlab, aholimiz sihatiga xizmat qilasiz. Qayerda, qaysi sohada va qanday lavozimda faoliyat ko'rsritmang, Siz endi doimo shifokorlik e'tiqodingizga, bugun tantanavor qabul qilgan O'zbekiston shifokori qasamyodiga sodiq qoli shingizga, bemorlarga mehr-shafqatli bo'lishingizga, o'qish davringizda olgan ilm va bilimlaringizni astoydil namoyish qilishingizga, o'zingizni halol, fidoiy va beg'araz mehnatingiz bilan sevikli va jonajon akademiyamizning obro'siga putur yetkazmasligingizga, domlalaringizni bergan ta'limu o'gitlarini doimo yodda tutishingizga, shifokorlik deontologiyasiga zid, nojo'ya xatti-harakatlar (qo'pollik, loqaydlik, tamagirlik, poraxo'rlik, nopoklik) bilan o'zbekning oq paxtasidan tikilgan oppoq xalatingizga dog' tushirmaslikka va biz domlalarning yuzini yerga qaratmaslikka harakat qilasizlar, degan umiddaman.
Talabalik oltin davrlaringizni eslab yurishingiz, kursdoshlar bilan orttirilgan o'zaro do'stlik rishtalarini mustahkamlashingiz, shifokorlar an'anasiga ko'ra har 5 yilda «Alma mater» (oliy bilimgohingiz) qo'ynida yig'ilib, biz domlalaringiz oldida ishlaringiz, faoliyatlaringiz, oilaviy baxtingiz, yutuqlaringiz haqida hisobot-axborot berishlaringizni intizorlik bilan kutamiz. Toki, biz domlalar sizlarni jafokash va mehnatkash xalqimizning sihatini, ayniqsa, onalar va bolalar salomatligini saqlashdek ulug' va ezgu faoliyatingizdan xabardor bo'lib, quvonib yuraylik.
Shuni unutmangki, haqiqiy shifokorlik hayotingiz bundan keyin ham doimo izlanishda va mustaqil o'qishda, o'rganishda bo'lishingizni taqozo etadi. «Mana bugun men shifokor diplomiga ega bo'ldim, endi bamaylixotir do'xtir bo'lib ishlayveraman», - deb o'ylasangiz juda yanglishgan bo'lasiz, chunki Sizni shifokorlikning o'ta mashaqqatli kunlari kutadi, tinimsiz bilimingizni oshirib borishga to'g'ri keladi. Hali hech kim - biror shifokor yoki olim tib ilmining tubiga yetmagan. Hatto buyuk allomamiz Shayx-ar Rays, Ibn Sino ham tibbiyotda hamma narsani o'qidim, uqdim, bildim, deb ayta olmagan. Aksincha «Bilmaganim bilganimdan ko'p» deb e'tirof etgan.
Mashhur yunon faylasufi Demosfen shifokorning hayotini «daryo oqimiga qarshi suzayotgan suzuvchiga o'xshatgan: u bir oz harakatini to'xtatsa, o'ziga dam bersa, suv oqimi uni orqaga yoki chetga surib yuboradi», degan.
Jahon Sog'liqni Saqlash Tashkilotining statistik axborotiga ko'ra, dunyoda har yili 8 ming tibbiy kitoblar (darslik va monografiyalar) chop etilar ekan. 6 ming davriy jaridalar (jurnal, oynomalar) va ularda 200000 dan ortiq original ilmiy maqolalar bosilar ekan. Yiliga dunyo mamlakatlari farmatsevtika sanoati klinik sinovdan o'tgan 3 mingga yaqin dori-darmonlarni shifokorlarga tavsiya etar ekan. Yaxshi mutaxassis bulardan xabardor bo'lishi kerak. Buning uchun, avvalo, o'zimizning O'zbekistonimizda oxirgi yillarda chop etilayotgan «0'zbekiston tibbiyoti jurnali»dan va boshqa yangi nashrlar - «0'zbekiston vrachlari Assotsiatsiyasining Axboroti», «Patologiya», «Teri-tanosil kasalliklari axboroti», «Nevrologiya», «Pulmonologiya va fiziatriya», «Akusherlik va ginekologiya», «Markaziy Osiyo tibbiy jurnaii», «Hamshira» jurnali, «Oila shifokori» gazetasi va boshqa turli sohaviy to'plamlarni muntazam o'qib borishingiz, O'zbekistonda va chet ellarda o'tkazilayotgan ko'pdan-ko'p anjumanlar (konferensiya, simpozium, seminarlar)da faol qatnashish imkoniyatini qidirishingiz shart. Bu bilan Siz bilim zahirangizni to'ldirib borsangiz, bemorlar, xalqimiz va domlalaringiz oldida baobro', el sevgan shifokor sifatida tanilasiz. Aziz yosh hamkasblarim! Sizlarga oq yo'l va oq fotiha berib, mashaqqatli va sharafli hakimlik faoliyatingizda Alloh rahnamo bo'lsin, Ibn Sino yulduzi yo'lingizni doimo yoritib tursin, akademiyamiz bog'ida haykallari o'rnatilgan, xalqimizning dunyo tanigan buyuk ajdodlari va allomalari Al-Xorazmiy, Al-Beruniy, Ar-Roziy, Jurjoniy, Masixiy, Iloqiy, Umidova, Asqarov, Otaxonov, Zohidov ruhlari doimo qo'llasin, inshoolloh, deb xitob qilishga ruxsat etgaysizlar!
|